Input: प्राणम्मे पाह्यपानम्मे पाहि व्यानम्मे पाहि चक्षुर्मऽउर्व्या विभाहि श्रोत्रम्मे श्लोकय। अपः पिन्वौषधीर्जिन्व द्विपादव चतुष्पात् पाहि दिवो वृष्टिमेरय॥८॥

Padapatha: प्राणम्।मे।पाहि।अपानमित्यपऽआनम्।मे।पाहि।व्यानमिति विऽआनम्।मे।पाहि।चक्षुः।मे।उर्व्या।वि।भाहि।श्रोत्रम्।मे।श्लोकय।अपः।पिन्व।ओषधीः।जिन्व।द्विपादिति द्विऽपात्।अव।चतुष्पात्।चतुःपादिति चतुःऽपात्।पाहि।दिवः।वृष्टिम्।आ।ईरय